CELEX: 62008CN0486
Language: et
Date: 2008-10-12 00:00:00
Title: Kohtuasi C-486/08: Eelotsusetaotlus, mille esitas Landesgericht Innsbruck (Austria) 12. oktoobril 2008 — Zentralbetriebsrat der Landeskrankenhäuser Tirols versus Land Tirol

21.2.2009   
            
            
               ET
            
            
               Euroopa Liidu Teataja
            
            
               C 44/26
            
         Eelotsusetaotlus, mille esitas Landesgericht Innsbruck (Austria) 12. oktoobril 2008 — Zentralbetriebsrat der Landeskrankenhäuser Tirols versus Land Tirol
   (Kohtuasi C-486/08)
   (2009/C 44/44)
   Kohtumenetluse keel: saksa
   Eelotsusetaotluse esitanud kohus
   Landesgericht Innsbruck
   Põhikohtuasja pooled
   
      Kaebuse esitaja: Zentralbetriebsrat der Landeskrankenhäuser Tirols
   
      Vastustaja: Land Tirol
   Eelotsuse küsimused
   
               1.
            
            
               Kas 6. juunil 1997. aastal sõlmitud osalist tööaega käsitleva raamkokkuleppe, mis rakendati nõukogu 15. detsembri 1997. aasta direktiiviga osalise tööaja kohta (direktiiv 97/81/EÜ (1) Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt sõlmitud osalist tööaega käsitleva raamkokkuleppe kohta; ELT L 14, 20.1.1998, lk 9; ELT eriväljaanne 05/03, lk 267) klausli 4 lõikega 1 on kooskõlas, et kohaliku omavalitsuse asutuses või riigi osalusega äriühingus eraõigusliku lepingu alusel töötavaid töövõtjaid, kes töötavad vähem kui 12 tundi nädalas (30 % normaaltööajast), koheldakse seoses töötasu, ametiastme, eelnevalt töötatud aja arvessevõtmise, puhkusenõude, lisatasude, ületunnitasude ja muuga vähem soodsamalt, kui võrreldavas olukorras olevaid täistööajaga töötajaid?
            
         
               2.
            
            
               Kas raamkokkuleppe klausli 4 lõikes 2 sätestatud pro rata temporis põhimõtet tuleb tõlgendada selliselt, et sellega on vastuolus selline siseriiklik säte nagu L-VBG § 55, mille kohaselt tuleb töövõtja tööaja määra muutmisel kohandada veel kasutamata põhipuhkuse osa proportsionaalselt uuele tööaja määrale, mille tulemusena vähendatakse täistööajalt osalisele tööajale üle läinud töötaja puhkusenõuet, mille ta sai täistööajaga töötamise ajal või võimaldatakse tal kasutada seda puhkuseosa väiksema puhkusetasuga?
            
         
               3.
            
            
               Kas nõukogu 28. juuni 1999. aasta direktiiviga (direktiiv 1999/70/EÜ (2), milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta; ELT L 175, 10.7.1999, lk 43; ELT eriväljaanne 05/03, lk 368) jõustatud Euroopa sotsiaalpartnerite sõlmitud kokkuleppe tähtajalise töö kohta klausliga 4 on vastuolus selline siseriiklik säte nagu L-VBG § 1 lõike 1 punkt m, mille kohaselt koheldakse kuni 6-kuulise tähtajaga töölepingute alusel või ainult juhutöid tegevaid töövõtjaid seoses töötasu, ametiastme, eelnevalt töötatud aja arvessevõtmise, puhkusenõude, lisatasude, ületunnitasude ja muuga vähem soodsamalt, kui võrreldavas olukorras olevaid täistööajaga töötajaid?
            
         
               4.
            
            
               Kas tegemist on kaudse soolise diskrimineerimisega 5. juuli 2006. aasta võrdse kohtlemise direktiivi (direktiiv 2006/54/EÜ (3), meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes; ELT L 204, 26.7.2006) artikli 14 lõike 1 punkti c mõttes, kui teenistujatel, kes kasutavad seadusega võimaldatud 2-aastast vanemapuhkust, on seaduslik puhkusenõue enne lapse sündi töötatud aasta eest vanemapuhkuse lõppedes juba aegunud ning kõnealused töötajad on enamuses (97 %) naised?
            
         
      (1)  ELT L 14, lk 9.
   
      (2)  ELT L 175, lk 43.
   
      (3)  ELT L 204, lk 23.